เขตทงโจว

ทงโจว เป็นเขตหนึ่งของปักกิ่ง ตั้งอยู่ทางตะวันออกเฉียงใต้ของปักกิ่งและถือเป็นประตูสู่เมืองหลวงทางทิศตะวันออก ตัวเมืองทงโจวอยู่ห่างจากใจกลางปักกิ่งไปทางตะวันออกประมาณ บริเวณปลายด้านเหนือของคลองใหญ่ (ตรงจุดเชื่อมต่อระหว่างคลองทงฮุ่ยและคลองเหนือ) และปลายสุดด้านตะวันออกของถนนฉางอาน เขตทั้งหมดครอบคลุมพื้นที่ หรือ 6% ของพื้นที่ทั้งหมดของปักกิ่ง มีประชากร 673,952 คนจากการสำมะโน ค.ศ. 2000 และมีการเติบโตและการพัฒนาอย่างมีนัยสำคัญตั้งแต่นั้นมา โดยมีประชากรเพิ่มขึ้นเป็น 1,184,000 คนในสำมะโนประชากร ค.ศ. 2010 และ 1,840,295 คนในสำมะโน ค.ศ. 2020 เขตนี้แบ่งย่อยออกเป็น 4 แขวง 10 เมือง และ 1 ตำบลชาติพันธุ์
ประวัติศาสตร์.
ทงโจวก่อตั้งขึ้นเมื่อ 195 ปีก่อนคริสต์ศักราชในสมัยราชวงศ์ฮั่นตะวันตกภายใต้ชื่ออำเภอลู่ (路) แม้จะมีหลักฐานการตั้งถิ่นฐานของมนุษย์ตั้งแต่ยุคหินใหม่ก็ตาม ในช่วงเริ่มต้นของราชวงศ์ฮั่นตะวันออก อักษรลู่ที่ใช้เรียกชื่อถูกเปลี่ยนโดยการเพิ่มอักษรที่เกี่ยวกับน้ำเข้าไปกลายเป็น "潞" ใน ค.ศ. 1151 ภายใต้ราชวงศ์จิน อำเภอลู่ถูกเปลี่ยนชื่อเป็นทงโจว มีความหมายคร่าว ๆ ว่า 'ที่สำหรับผ่านไปมา' เพื่อยกย่องความสำคัญในฐานะเส้นทางบกและทางน้ำในการเข้าถึงปักกิ่ง
สมัยราชวงศ์หมิง ชิง และสาธารณรัฐ.
ในเดือนกรกฎาคม ค.ศ. 1937 ภายหลังเหตุการณ์สะพานมาร์โก โปโลที่ฉาวโฉ่ ทงโจวกลายเป็นอีกหนึ่งสมรภูมิแห่งการต่อต้านอย่างเด็ดเดี่ยวของจีน ในกบฏทงโจว กองกำลังของกองทัพเหอเป่ย์ตะวันออกซึ่งเป็นหุ่นเชิดของญี่ปุ่นแต่เพียงในนามได้ก่อกบฏและเข้าช่วยเหลือทหารก๊กมินตั๋งที่กำลังตกอยู่ในภาวะคับขัน และเข้าโจมตีกองทหารรักษาการณ์ญี่ปุ่น เมื่อทงโจวตกอยู่ในการยึดครองของพรรคชาตินิยม พลเรือนจำนวนมากถูกทรมานและสังหาร รวมถึงกำลังพลทหารของญี่ปุ่นที่ถูกจับกุมด้วย
สาธารณรัฐประชาชน.
เมื่อพื้นที่นี้ถูกกำหนดให้เป็นเขตเทศบาลใหม่ของปักกิ่ง ใน ค.ศ. 1914 ชื่อสถานที่ได้เปลี่ยนเป็น อำเภอทง  และกลับมาใช้ชื่อ "ทงโจว" อีกครั้งเมื่อพื้นที่นี้ได้รับการยกฐานะเป็นเขตใน ค.ศ. 1997
วันที่ 11 กรกฎาคม ค.ศ. 2015 ทงโจวกลายเป็นที่ตั้งทางปกครองแห่งที่สองของปักกิ่งในฐานะ "ศูนย์กลางการบริหารย่อย" สำหรับเทศบาล โดยมีแผนย้ายหน่วยงานราชการท้องถิ่นจำนวนมากไปยังทงโจวเพื่อลดความแออัดภายในใจกลางเมืองปักกิ่ง
เศรษฐกิจ.
ใน ค.ศ. 2017 จีดีพีของเขตนี้มีมูลค่า 75,800 ล้านหยวน โดยมีจีดีพีต่อหัวอยู่ที่ 50,300 หยวน
ภูมิศาสตร์และสิ่งแวดล้อม.
เขตทงโจวมีอาณาเขตติดกับเขตต่าง ๆ ของปักกิ่ง ได้แก่ เขตชุ่นอี้ เขตเฉาหยาง และเขตต้าซิง นอกจากนี้ยังติดกับเขตอู่ชิงของเทศบาลนครเทียนจิน และเมืองหลางฟางของมณฑลเหอเป่ย์ (ทั้งส่วนที่แยกออกมาคือ เมืองซานเหอ–อำเภอต้าฉ่าง–อำเภอเซียงเหอและเขตกว่างหยาง) และอยู่ห่างจากจัตุรัสเทียนอันเหมิน 19 กิโลเมตร (12 ไมล์) และห่างจากท่าอากาศยานนานาชาติกรุงปักกิ่ง 16 กิโลเมตร (10 ไมล์)
ทงโจวตั้งอยู่บนที่ราบจีนเหนือโดยมีความสูงเฉลี่ย สภาพอากาศจัดอยู่ในเขตอบอุ่น โดยมีฤดูกาลที่แตกต่างกันอย่างชัดเจน ได้แก่ ฤดูร้อนที่ร้อนจัดและฤดูหนาวที่หนาวจัด พายุฝุ่นเป็นเรื่องปกติ มีอุณหภูมิเฉลี่ยทั้งปี และปริมาณน้ำฝน มีแม่น้ำสายใหญ่หลายสายไหลผ่านเขตนี้ ได้แก่ แม่น้ำเหวินยฺวี่ แม่น้ำเหลียง และแม่น้ำเฉาไป่
ภูมิอากาศ.
เขตทงโจวมีภูมิอากาศแบบชื้นภาคพื้นทวีปโดยได้รับอิทธิพลจากภูมิอากาศแบบกึ่งเขตร้อนชื้น (การแบ่งเขตภูมิอากาศแบบเคิพเพิน "Dwa/Cwa") อุณหภูมิเฉลี่ยต่อปีในทงโจวอยู่ที่ ปริมาณน้ำฝนเฉลี่ยต่อปีอยู่ที่ โดยเดือนกรกฎาคมเป็นเดือนที่ฝนตกชุกที่สุด อุณหภูมิจะสูงที่สุดโดยเฉลี่ยในเดือนกรกฎาคม ประมาณ และต่ำที่สุดในเดือนมกราคม ประมาณ 
การแบ่งเขตการปกครอง.
เขตทงโจวแบ่งออกเป็น 11 แขวง 10 เมือง และ 1 ตำบลชาติพันธุ์
แขวงเหวินจิ่ง แขวงจิ่วเคอชู่ แขวงหลินเหอหลี่ แขวงหยางจวง และแขวงลู่อี้ถูกสร้างขึ้นโดยรัฐบาลเขตทงโจวเมื่อวันที่ 11 พฤษภาคม ค.ศ. 2020
การคมนาคม.
ตัวเมืองทงโจวเชื่อมต่อกับตัวเมืองปักกิ่งด้วยทางด่วนจิงทงและรถไฟใต้ดินหลายสายที่ดำเนินการโดยรถไฟใต้ดินปักกิ่ง ถนนวงแหวนรอบที่ห้าและหกของปักกิ่งอยู่ห่างจากย่านธุรกิจกลางของทงโจวในระยะพอ ๆ กัน ทางหลวงยังมุ่งหน้าไปยังเฉิ่นหยาง ฮาร์บินและเทียนจิน/ถังกู
รถไฟใต้ดิน.
ปัจจุบันทงโจวมีรถไฟใต้ดินให้บริการ 6 สาย ดำเนินการโดยรถไฟใต้ดินปักกิ่ง:
รถไฟชานเมือง.
ทงโจวยังให้บริการโดยรถไฟชานเมืองสองสาย:
อุตสาหกรรมและการท่องเที่ยว.
มีเขตอุตสาหกรรมเจ็ดแห่งในทงโจว มีพื้นที่รวม 64 ตารางกิโลเมตร ซึ่งเน้นอุตสาหกรรมการผลิตและอุตสาหกรรมเทคโนโลยีขั้นสูง ใจกลางเมืองทงโจวถูกกำหนดให้พัฒนาใหม่ให้เป็นย่านธุรกิจกลางที่ครอบคลุม โดยเน้นที่การค้าปลีกสำหรับผู้บริโภค ในด้านเกษตรกรรม เขตนี้เน้นการปลูกพืชสวน การปลูกผลไม้ การเพาะเมล็ดพันธุ์ และการประมง รัฐบาลเขตกำลังส่งเสริมตำแหน่งของทงโจวที่ต้นคลองใหญ่เพื่อดึงดูดนักท่องเที่ยวมายังอุทยานวัฒนธรรมคลองใหญ่
หมู่บ้านศิลปินซ่งจวง ซึ่งเป็นที่ที่ศิลปินร่วมสมัยชาวจีนจำนวนมากอาศัยและทำงาน ตั้งอยู่ในเขตทงโจว
สวนสนุกยูนิเวอร์แซลปักกิ่งรีสอร์ตตั้งอยู่ในเขตทงโจวเช่นกัน และเปิดให้บริการเมื่อวันที่ 20 กันยายน ค.ศ. 2021
เขตธุรกิจคลอง (Canal Business District) กำลังอยู่ระหว่างการก่อสร้าง สำนักงานใหญ่ของบริษัทในเครือรัฐบาลกลาง ในปักกิ่ง และสำนักงานใหญ่ของวิสาหกิจภายใต้การกำกับดูแลของรัฐบาลปักกิ่ง จะย้ายมายังเขตทงโจว เขตธุรกิจคลองมีแผนที่จะพัฒนาคลัสเตอร์อุตสาหกรรมของเศรษฐกิจสำนักงานใหญ่และการบริหารความมั่งคั่ง
แกลเลอรีภาพสถานที่ก่อสร้างย่านธุรกิจคลอง:
การศึกษาและสาธารณสุข.
ทงโจวมีสิ่งอำนวยความสะดวกด้านการศึกษาที่ดีรวมถึงโรงเรียนอนุบาล 113 แห่ง โรงเรียนประถม 141 แห่ง โรงเรียนมัธยม 51 แห่งและวิทยาลัยการศึกษาผู้ใหญ่จำนวนมาก นอกจากนี้ยังมีสถาบันวัสดุปักกิ่ง มหาวิทยาลัยเทคโนโลยีปักกิ่ง และสถาบันดนตรีปักกิ่ง โรงพยาบาลของที่นี่ประกอบด้วยศูนย์รักษาวัณโรคเฉพาะทางและโรงพยาบาลที่เชี่ยวชาญด้านการแพทย์แผนจีน
โรงเรียนเอกชนได้แก่:
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>